Document ID: /fineweb-2-swissfilter-quality_10-filterrobots/filtered/02147.jsonl.gz/35

BASF presenterer fargetrendkolleksjonen for 2017/2018: Translucid – kobling til den digitale verden
BASFs designere sporer fremtidens fargetrender. "Translucid", vår nåværende fargetrendkolleksjon for bilbransjen, presenterer fargene som vil bli populære blant bilkjøperne om tre til fem år. Selv om det fremdeles vil ta tid før de nye fargene tas i bruk i serieproduksjon, arbeider BASFs R-M-merke allerede med å sikre at en perfekt løsning for reparasjonslakkering er tilgjengelig i tide for lanseringen av fargeseriene.
Ønsket om en klarere strukturert og transparent verden i den digitale tidsalderen er temaet for Automotive Color Trends 2017/18, BASFs "Translucid" fargetrendkolleksjon. Designerne i BASFs Coatings-divisjon har utviklet en kolleksjon med 65 nye farger for bilbransjen. Kolleksjonen prøver å bygge bro over skillet mellom problemer med individuell datakontroll og behovet for utstrakt datainnsamling med tanke på nye tekniske og sosiale muligheter.
Digital overgang – Intense blåfarger og nye lyse farger
I den digitale verden spiller kroppen en stadig viktigere rolle som datakilde. Samtidig forsøker stadig flere mennesker å beskytte seg mot datainnsamlere og digital overvåking. Denne utviklingen påvirker spekteret av fremtidige farger for bilbransjen: Varme beige toner frembringer forskjellige aspekter ved huden, mens mørke og lyse blåfarger uttrykker digitaliseringen av menneskekroppen.
Økende networking – Pastelltoner og klare farger
Bortenfor dette er grensene utydelige på grunn av den ubegrensede utvekslingen av data, i forhold til både tid og rom. Dette påvirker mobiliteten i fremtiden. Biler utvikler seg fra å være rene transportmidler til å bli meget komplekse produkter som kommuniserer intenst med føreren og bilens omgivelser. Livfulle og klare effekter og flerlags glitter hinter til koblinger mellom mennesker og objekter, som blir mer komplekse. Pastelltoner og klare farger, og intense blåfarger, står for bildet av den nye teknologien og understreker det unike i den digitale tidsalderen.
Mørk grå og mellomgrå formidler vårt digitale speilbilde, som er influert av relasjonen mellom fascinasjon og frykt.
Coatings-divisjonens fargeekspertise
Hvert år utvikler designerne som arbeider for BASFs Coatings-divisjon i Kina, Japan, USA og Tyskland fremtidens farger for bilbransjen. Basert på dyptgående research og detaljerte analyser avdekker de globale trender og kulturelle endringer som vil påvirke valg av farger på biler om tre til fem år. Designteamet identifiserer også spesifikke særegenheter for Europa, Midtøsten og Afrika (EMEA), Nord-Amerika og Asia Pacific, og dette brukes til å utvikle farger for disse bestemte regionene.
EMEA – Tilbake til fremtiden
Folk i EMEA-regionen er ekstremt mangefasetterte, og det er også trendene i dette området. I vår raske digitale verden veiledes de av de uendelige mulighetene som er tilgjengelig for dem, og av ønsket om å bremse ned. Søken etter andre veier enn en global livsstil og behovet for individualiserte biler fører til uventede og uvanlige farger, som f.eks. frodig grønn med et lag matt klarlakk.
Den regionale designen fokuserer ikke bare på Europa, men plukker også opp påvirkning fra nærliggende regioner. Midtøsten med sitt luksusorienterte produktspråk tiltrekker seg spesiell oppmerksomhet. En hvitaktig gull-tone med strukturert klarlakk uttrykker dette perspektivet. I en verden med kontinuerlig nettilgang finnes det også en sterk hang til fysiske objekter. Retro-artikler som platespillere er trendy. Denne utviklingen omsettes til en farge som minner om middels lys murstein med rødtoner, og en skimrende fargeopplevelse.
Den nye standarden for bilfarger må hele tiden tenkes på nytt, og den suppleres av tilleggsfunksjoner som trendfargen LK Black. Denne moderne tolkningen av mørk antrasitt bruker den spesielle Solaric-teknologien. Denne innovasjonen reflekterer det infrarøde lyset fra sola og reduserer på den måten temperaturen på karosseriet og interiøret i bilen på varme dager.
Nord-Amerika – Tilbake til naturen
Teknologi presser seg på og inn i hverdagslivet i stadig større grad. Samtidig lengter vi etter å bryte ut av denne utviklingen og knytte oss dypere til en mer naturlig verden, samfunnet og vår egen kropp. Denne trenden er bestemmende for fremtidens farger i Nord-Amerikas bilbransje. Regionens nøkkelfarge er Undercurrent Blue, en veldig mørk marineblå med en halvglanset tekstur. Den utstråler mystisisme og feirer seg selv. Denne fargen drar nytte av en enkel pigmenteringsteknologi som allerede er i bruk, og yter samtidig en differensiert fargeposisjon.
Asia Pacific – Tilbake til kultur
Den unike asiatiske stilen på produkter og applikasjoner opplever økende verdsetting og signifikans verden over. Den nye selvfølelsen hos asiatene som springer ut av dette, uttrykkes i perlehvit – en ikonisk farge som står for den unike ånden i regionen. Den verdensomspennende verdsettingen av asiatisk kultur gir stemme til unge mennesker og grupper som måtte kjempe for anerkjennelse under det økonomiske oppsvinget i årene som har gått. En rik, dyp rød med gnistrende glasspigmenter understreker den kultiverte væremåten hos disse gruppene når de gjør seg hørt.
Fra trendvarsling til perfekte løsninger for reparasjonslakkering
Bilprodusentene bruker BASFs fargetrendkolleksjon til å gi de nye modellene et umiskjennelig uttrykk, med helt nye farger. Det tar ytterligere tre til fem år før vi ser fargene på veien. I denne tiden blir fargene videreutviklet i samarbeid med bilprodusentene inntil de er klare for OEM-bruk, og de utsettes for strenge kvalitetstester i denne prosessen.
Som BASFs premium-merke med utmerkede relasjoner til bilprodusentene er R-M alltid oppdatert på de siste uviklingstrekkene. Denne tette involveringen setter R-M i stand til å bruke teknologi og knowhow fra produksjon av OEM-lakkprodukter til å utvikle perfekte løsninger til markedet for reparasjonslakkering på et tidlig stadium. R-M’s kunder får en umiddelbar fordel av dette. De kan føle seg trygge på at reparasjonslakkering med topp R-M-kvalitet også vil være tilgjengelig for de nyeste OEM-fargene og for spesialfarger – verden over, på alle kontinenter.